b'\n_START_ARTICLE_\nUnirea, Alba\n_START_SECTION_\nIstoric\n_START_PARAGRAPH_\nSatul Unirea - a\xc8\x99ezare str\xc4\x83veche - este una din marile localit\xc4\x83\xc8\x9bi rurale ale jude\xc8\x9bului Alba. A\xc8\x99ezarea, a fost locuit\xc4\x83 din cele mai vechi timpuri, chiar dac\xc4\x83 nu exist\xc4\x83 date concrete, se presupune c\xc4\x83 acest teritoriu a fost populat \xc3\xaenc\xc4\x83 din epoca neolitic\xc4\x83. _NEWLINE_C\xc4\x83derea statului lui Decebal, \xc3\xaen anul 106, a atras dup\xc4\x83 sine transformarea Daciei \xc3\xaen provincie roman\xc4\x83, epoc\xc4\x83 din care exist\xc4\x83 primele date sigure despre locuirea teritoriului satului. Se presupune c\xc4\x83 \xc3\xaen epoca roman\xc4\x83 Unirea a fost o a\xc8\x99ezare important\xc4\x83, c\xc4\x83ci aici se \xc3\xaencruci\xc8\x99au drumurile romane care veneau de la Apullum (Alba Iulia) spre Potaissa] (Turda) cu cel care urca pe Mure\xc8\x99 c\xc4\x83tre cetatea de la Br\xc3\xa2ncovene\xc8\x99ti. _NEWLINE_Prezen\xc8\x9ba poporului rom\xc3\xa2n pe meleagurile localit\xc4\x83\xc8\x9bii Unirea este dovedit\xc4\x83 prin urme ale culturii materiale din secolul al X-lea, sub forma unor ceramici specifice care s-au g\xc4\x83sit la Ciugud._NEWLINE_La 1219 apar deja men\xc8\x9bionate Vin\xc8\x9bul (Unirea de azi), Ciugudu de Jos, Dumbrava \xc8\x99i M\xc4\x83h\xc4\x83ceni. Numele acestor sate nu apar dintr-o dat\xc4\x83, ele suferind modific\xc4\x83ri multiple. Astfel, \xc3\xaen 1219 apare denumirea villa Wynchy, \xc3\xaen 1221 Oronos Winch. \xc3\x8en 1291 regele Andrei al III-lea include Vin\xc8\x9bul \xc3\xaen Scaunului Secuiesc al Arie\xc8\x99ului, \xc3\xaenfiin\xc8\x9bat atunci. _NEWLINE_\xc3\x8encep\xc3\xa2nd cu secolul al XV-lea, informa\xc8\x9biile despre satele din aceast\xc4\x83 zon\xc4\x83 sunt mai bogate, fiind men\xc8\x9bionate \xc3\xaen multe documente juridice. Cu toate fr\xc4\x83m\xc3\xa2nt\xc4\x83rile, \xc3\xaen prima jum\xc4\x83tate a secolului al XVI-lea, Vin\xc8\x9bul - favorizat de pozi\xc8\x9bia sa geografic\xc4\x83 - se dezvolt\xc4\x83 repede, \xc3\xaenc\xc3\xa2t \xc3\xaen 1538, \xc3\xaentr-un document a lui Ioan Szapolyai, este men\xc8\x9bionat ca t\xc3\xa2rg._NEWLINE_Pe Harta Iosefin\xc4\x83 a Transilvaniei din 1769-1773 (Sectio 140) localitatea apare sub numele de \xe2\x80\x9eFel-Wintz\xe2\x80\x9d._NEWLINE_\xc3\x8enceputul secolului al XIX-lea consemneaz\xc4\x83 pentru Vin\xc8\x9b diferitele reglement\xc4\x83ri care se vor \xc3\xaencheia cu \xc3\xaemp\xc4\x83r\xc8\x9birea p\xc4\x83m\xc3\xa2ntului \xc3\xaen loturi particulare. \xc3\x8en timpul revolu\xc8\x9biei din 1848, localitatea este incendiat\xc4\x83 \xc8\x99i arde aproape complet. P\xc3\xa2n\xc4\x83 \xc3\xaen anul 1876 a fost sediul Scaunului Secuiesc al Arie\xc8\x99ului._NEWLINE_Sf\xc3\xa2r\xc8\x99itul secolului al XIX-lea constituie o perioad\xc4\x83 de lini\xc8\x99te \xc8\x99i refacere, construindu-se cl\xc4\x83diri administrative, judec\xc4\x83tore\xc8\x99ti, \xc8\x99coli, calea ferat\xc4\x83, \xc3\xaentr-o nou\xc4\x83 reorganizare administrativ\xc4\x83, Vin\xc8\x9bul primind titlu de \xe2\x80\x9ecapital\xc4\x83 de plas\xc4\x83", av\xc3\xa2nd \xc3\xaen subordine 19 sate._NEWLINE_Dezvoltarea ulterioar\xc4\x83 a localit\xc4\x83\xc8\x9bii s-a integrat apoi \xc3\xaen istoria general\xc4\x83 a statului na\xc8\x9bional rom\xc3\xa2n unitar. Au urmat alte evenimente care au adus modific\xc4\x83ri \xc3\xaen structura administrativ\xc4\x83: reforma agrar\xc4\x83, criza economic\xc4\x83, dictatura regal\xc4\x83, al doilea r\xc4\x83zboi mondial. Autorit\xc4\x83\xc8\x9bile rom\xc3\xa2ne au retras Vin\xc8\x9bului de Sus statutul de re\xc8\x99edin\xc8\x9b\xc4\x83 de plas\xc4\x83, i-au schimbat denumirea \xc3\xaen "Unirea", \xc8\x99i au inclus localitatea \xc3\xaen plasa C\xc3\xa2mpia Turzii._NEWLINE_P\xc3\xa2n\xc4\x83 la al doilea r\xc4\x83zboi mondial a f\xc4\x83cut parte din jude\xc8\x9bul Turda.\n_START_SECTION_\nDemografie\n_START_PARAGRAPH_\n\xc3\x8en 1910 Vin\xc8\x9bul avea 2.088 locuitori din care 1.775 erau maghiari, \xc3\xaen 1992 din cei 5.723 locuitori 4.242 erau rom\xc3\xa2ni, 810 maghiari \xc8\x99i 66 romi._NEWLINE_La recens\xc4\x83m\xc3\xa2ntul din 1930 au fost \xc3\xaenregistra\xc8\x9bi 2.960 de locuitori, dintre care 1.449 maghiari, 1.268 rom\xc3\xa2ni, 6 germani \xc8\x99.a. Sub aspect confesional popula\xc8\x9bia era alc\xc4\x83tuit\xc4\x83 din 1.343 greco-catolici, 1.279 reforma\xc8\x9bi, 268 romano-catolici, 54 ortodoc\xc8\x99i \xc8\x99.a.\n_START_SECTION_\nTransport\n_START_PARAGRAPH_\n\xc3\x8en Unirea exist\xc4\x83 o gar\xc4\x83 operat\xc4\x83 de CFR ce deserve\xc8\x99te 5 linii de cale ferat\xc4\x83, dintre care 4 sunt electrificate. \xc3\x8en trecut a existat \xc8\x99i o linie industrial\xc4\x83, la baza de recep\xc8\x9bie Unirea. Sta\xc8\x9biile vecine ale g\xc4\x83rii CFR Unirea sunt: R\xc4\x83zboieni (via Cluj Napoca) \xc8\x99i Aiud (via Teiu\xc8\x99). P\xc3\xa2n\xc4\x83 \xc3\xaen sta\xc8\x9bia R\xc4\x83zboieni se g\xc4\x83se\xc8\x99te halta de c\xc4\x83l\xc4\x83tori Unirea h. \xc8\x99i p\xc3\xa2n\xc4\x83 la Aiud, haltele de c\xc4\x83l\xc4\x83tori Decea h. \xc8\x99i Mirisl\xc4\x83u h._NEWLINE_\xc3\x8en cl\xc4\x83direa g\xc4\x83rii Unirea se afl\xc4\x83 punctul de serviciu SCB 5 R\xc4\x83zboieni. Aici se afl\xc4\x83 3 locuin\xc8\x9be de serviciu. Dispune de o parcare de 15 locuri. _NEWLINE_La linia 1 sta\xc8\x9bia CFR Unirea se afl\xc4\x83 o ramp\xc4\x83 de \xc3\xaembarcare a tancurilor din localitatea Luna (jude\xc8\x9bul Cluj).\n_START_SECTION_\nSport\n_START_PARAGRAPH_\nUnirea este reprezentat\xc4\x83 de CS Viitorul Unirea (numele vechi Recolta Unirea) \xc3\xaen Liga a IV-a din Rom\xc3\xa2nia, antrenor fiind prof. Romeo Arinar. Terenul de fotbal este amplasat pe DN 1, pe str. A. Iancu._NEWLINE_La ie\xc8\x99irea din localitatea Unirea spre Turda se afl\xc4\x83 o sal\xc4\x83 de sport inaugurat\xc4\x83 \xc3\xaen 2008.'